

**Объектілік ауқымдағы техногендік сипаттағы төтенше жағдайды жариялау туралы**

Павлодар облысы Екібастұз қаласы әкімінің 2025 жылғы 19 наурыздағы № 3 шешімі

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 33-бабы 1-тармағының 13) тармақшасына, Қазақстан Республикасының "Азаматтық қорғау туралы" Заңына, Қазақстан Республикасы Төтенше жағдайлар министрінің м.а. 2023 жылғы 10 мамырдағы "Табиғи және техногендік сипаттағы төтенше жағдайлардың сыныптамасын белгілеу туралы" №240 бұйрығына сәйкес, Екібастұз қаласының төтенше жағдайлардың алдын алу және жою жөніндегі қалалық комиссиясының кезектен тыс отырысының 2025 жылғы 18 наурыздағы №4 хаттамасы негізінде, ШЕШІМ ҚАБЫЛДАДЫМ:

      1. № 1 түтін мұржа құрылымының құлауымен апат қаупінің туындауына байланысты "Болат Нұржанов атындағы Екібастұз 1-МАЭС" ЖШС-да объектілік ауқымдағы техногендік сипаттағы төтенше жағдай жариялансын.

      2. Төтенше жағдайды жою басшысы болып "Болат Нұржанов атындағы Екібастұз 1-МАЭС" ЖШС-ның бас директоры Асан Акимгалиевич Наурзгалиев (келісім бойынша) тағайындалсын.

      3. Осы шешiмнiң орындалуын бақылауды өзіме қалдырамын.

      4. Осы шешім оның алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Екібастұз қаласының әкімі* | *А. Бейсекин* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК